**Tantárgyi tematika és félévi követelményrendszer**

**KKV-k erőforrásgazdálkodása (GZB2544L)**

**Féléves tematika:**

1. konzultáció: Tantárgyi program, követelményrendszer ismertetése. A vállalati gazdálkodás átfogó bemutatása, a gazdálkodási folyamatok szervezéséhez, irányításához szükséges korszerű elméleti alapok ismertetése. A kis- és középvállalkozások működtetésével összefüggő folyamatok és erőforrások bemutatása, továbbá az erőforrásokkal való gazdálkodás alapelveinek átfogó elemzése.
2. konzultáció: A kis- és középvállalkozások egyes erőforrásainak rendszerszemléletű bemutatása, a KKV-k speciális helyzetének, finanszírozási kérdéseinek értékelése a gazdasági, társadalmi környezetben.
3. konzultáció: Zárthelyi dolgozat megírása. A különböző erőforrásokkal történő gazdálkodás ökonómiai sajátosságai, a felhasználással kapcsolatos döntési helyzetek felismerése, s az optimális döntések meghozatalának elmélete és gyakorlata.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

* a gyakorlati jegy feltétele: egy zárthelyi dolgozat megírása és egy házi feladat elkészítése, illetve prezentálása

***A gyakorlati jegy feltétele***:

* *A zárthelyi dolgozat legalább 50%-os teljesítése, valamint a házi feladat megfelelő színvonalú elkészítése és prezentálása. A zárthelyi dolgozat anyaga: Konzultációk anyaga, illetve a megadott szakirodalom.*

**Az érdemjegy kialakításának módja:**

*Az érdemjegyet a zárhelyi dolgozat eredménye (max. 50 pont), valamint a házi feladat és a hozzá kapcsolódó prezentáció teljesítménye (max. 50 pont) határozza meg.*

Nyíregyháza, 2017.08.16.

 **Makszim Györgyné dr. Nagy Tímea**